
	P R I J E D L O G




Na temelju članka 31. stavka 3. Zakona o Vladi Republike Hrvatske („Narodne novine“, br. 150/11., 119/14., 93/16., 116/18., 80/22. i 78/24.) i točaka II. i III. Odluke o kriterijima i postupku za prihvaćanje pokroviteljstva Vlade Republike Hrvatske („Narodne novine“, broj 44/16.), Vlada Republike Hrvatske je na sjednici održanoj___________  2026. donijela


Z A K L J U Č A K


1.	Vlada Republike Hrvatske prihvaća pokroviteljstvo nad 23. HBOR-ovom međunarodnom konferencijom o poticanju izvoza, sukladno zamolbi Hrvatske banke za obnovu i razvitak.
              
2.	Prihvaćanjem pokroviteljstva Vlada Republike Hrvatske ne preuzima nikakve financijske obveze.                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                         

mr. sc. Andrej Plenković

















O b r a z l o ž e n j e


Ovim Zaključkom Vlada Republike Hrvatske prihvaća pokroviteljstvo nad 23. HBOR-ovom međunarodnom konferencijom o poticanju izvoza,  koja će se održati 6. listopada 2026. u Zagrebu.

Konferencija ima tradiciju na nacionalnoj razini i na Konferenciji redovito sudjeluju najistaknutiji predstavnici hrvatskih izvoznika i gospodarstvenika, banaka, izvozno-kreditnih agencija i međunarodnih financijskih institucija. I na ovogodišnjoj Konferenciji naglasak će biti na aktualnim događanjima i gospodarskom okruženju u kojem izvoznici djeluju te izazovima s kojima se susreću u svakodnevnom radu, pružajući im platformu za razmjenu iskustva i pronalaženje rješenja za uspješno poslovanje. 

Hrvatska banka za obnovu i razvitak je razvojna i izvozna banka Republike Hrvatske. Osnovana je Zakonom o Hrvatskoj banci za obnovu i razvitak („Narodne novine", broj („Narodne novine", broj 33/92, 76/93, 108/95 i 8/96). Cilj Hrvatske banke za obnovu i razvitak je poticanje razvitka hrvatskoga gospodarstva. Temeljni kapital čini jedan poslovni udio koji je u isključivom vlasništvu Republike Hrvatske. 

S obzirom da se radi o događaju koji sadržajem, brojem sudionika i važnošću pridonosi poticanju i jačanju izvoza te poboljšanju ostvarenja hrvatskih izvoznika na međunarodnim tržištima, predlaže se da pokroviteljstvo nad 23. HBOR-ovom međunarodnom konferencijom o poticanju izvoza, prihvati Vlada Republike Hrvatske. 

